സര്ക്കാര് രൂപീകരണത്തെ ചൊല്ലി താലിബാന് നേതത്വത്തില് ഭിന്നത, തലവന്മാര് തമ്മില് വാക്ക് പോര് കാബൂള്: അഫ്ഗാനിസ്ഥാനില് പുതിയ സര്ക്കാര് രൂപീകരിക്കുന്നതിനെ ചൊല്ലി താലിബാന് നേതൃത്വത്തില് ഭിന്നത രൂക്ഷമാകുന്നു. താലിബാന് സ്ഥാപകരില് ഒരാളായ മുല്ല ബരാദറും ഹഖാനി ഭീകര സംഘത്തിന്റെ തലവന് ഖലീലുല് റഹ്മാന് ഹഖാനിയും നേര്ക്കുനേര് വാക്പോര് ഉണ്ടായതായി താലിബാന് വൃത്തങ്ങള് തന്നെ ബിബിസിയോട് സമ്മതിച്ചു. കാബൂളിലെ കൊട്ടാരത്തില് ഇരുവരുടെയും അനുയായികള് ചേരിതിരിഞ്ഞു വാക്കേറ്റമുണ്ടായതായും റിപ്പോര്ട്ടുണ്ട്. ബരാദര് ആയിരിക്കും അഫ്ഗാന് സര്ക്കാരിനെ നയിക്കുക എന്നായിരുന്നു ആദ്യ സൂചനകള്. എന്നാല് ഉപപ്രധാനമന്ത്രി പദം മാത്രമാണ് ബറാദറിന് ലഭിച്ചത്. സര്ക്കാര് രൂപീകരണത്തില് താലിബാന് സ്ഥാപകന് തന്നെ തഴയപ്പെട്ടതില് അണികള് ക്ഷുഭിതരാണ്. അതേസമയം ഭിന്നതെയുണ്ടെന്ന വാര്ത്തകള് താലിബാന് നിഷേധിച്ചിട്ടുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്ക് ഈ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona